|  |  |
| --- | --- |
| autor feedback | Donea Fernando-Emanuel |
| nr proiect | 53 |
| tema proiect | Adăpost de animale (gestionare) |

1. Care sunt specificațiile din descrierea modelului (punctul 1) care nu se regăsesc în diagrame.

În descriere se menționează că „La acest adăpost lucrează un singur veterinar”, însă în diagrame nu există nicio constrângere vizibilă care să reflecte acest lucru. Ar trebui să avem o cardinalitate de tipul „1:1” între entitățile „Adăpost” și „Veterinar”.

1. Care sunt diferențele între descriere și cardinalitățile reprezentate în ERD.

Cardinalitățile par a fi corecte și respectă cerințele din descriere.

1. Ce elemente din ERD nu sunt transformate corect în diagrama conceptuală.

Elementele din ERD sunt transformate corect în diagrama conceptuală.

1. Care sunt alte entități sau relații care ar putea extinde proiectul.

Proiectul ar putea fi extins prin următoarele entități sau relații:

* O entitate „Program de lucru” pentru veterinar și pentru fiecare voluntar
* O entitate „Diagnostic” sau „Fișă medicală” care să stocheze informații despre diagnosticul fiecărei consultații, respectiv situația fiecărui animal (boli, tratamente urmare, reacții alergice anterioare
* O entitate „Istoric medical” pentru a stoca istoricul pacientului
* O relație între „Veterinar” și „Adăpost” pentru a fi în conformitate cu descrierea
* O entitate „Echipamente medicale” asociată cu fiecare cameră
* O entitate „Stoc medicamente” care stochează medicamentele uzuale folosite în timpul unei consultații

1. Exemple de interogări la care modelul ar trebui să răspundă.

* Determinarea tratamentelor care conțin un anumit medicament/rețetă
* Identificarea tuturor animalelor care sunt gata de adopție (nu urmează niciun tratament), în funcție de rasă
* Identificarea animalelor care au același tratament
* Listarea voluntarilor responsabili în funcție de rolul în cadrul instituției

1. Alte observații

Deși entitatea „Animal” este definit ca o superentitate cu subentitățile „Câine” și „Pisică”, nu sunt specificate atribute distincte pentru aceste subentități, motiv pentru care nu cred că aceasta separare este necesară (în entitatea „Animal” este deja specificată rasa).

În rest este un proiect bine structurat, cu o idee clară și practică. Respectă organizarea primită în modele și este ușor de urmărit.