|  |  |
| --- | --- |
| autor feedback | Donea Fernando-Emanuel |
| nr proiect | 54 |
| tema proiect | Spital |

1. Care sunt specificațiile din descrierea modelului (punctul 1) care nu se regăsesc în diagrame.

În descrierea modelului se menționează că „Un pacient poate urma maxim două tratamente”, dar această constrângere nu se regăsește în diagrame sau în descrierea relațiilor, unde se specifică doar „Un tratament este prescris mai multor pacienți, iar un pacient poate avea mai multe tratamente” fără a limita maxim două.

De asemenea, conceptul de „încăpere” menționat în descriere nu se regăsește deloc în diagrame, deși este specificat că „Spitalul dispune de mai multe încăperi, iar fiecare doctor este asociat cu o anumita încăpere.” Deși exista o entitate „Secție” consider că o secție poate avea mai multe încăperi.

1. Care sunt diferențele între descriere și cardinalitățile reprezentate în ERD.

Cardinalitățile par a fi corecte în raport cu descrierea și constrângerile.

1. Ce elemente din ERD nu sunt transformate corect în diagrama conceptuală.

În principiu, nu pare a fi inconsistențe între cele două diagrame, dar relațiile de cardinalitate și opționalitate sunt greu de urmărit în diagrama conceptuală.

1. Care sunt alte entități sau relații care ar putea extinde proiectul.

Proiectul ar putea fi extins prin următoarele entități sau relații:

* O relație „Încăpere” care să satisfacă constrângerea menționată în descriere
* O relație între „Tratament” și „Doctor” pentru a putea stoca informații relevante pentru tratamentul prescris
* O entitate „Echipamente Medicale” asociată fiecărei locații din spital
* O entitate „Fișă Medicală” care să stocheze informații despre fiecare pacient precum boli, tratamente precedente, reacții alergice

1. Exemple de interogări la care modelul ar trebui să răspundă.

* Afișarea tuturor programărilor dintr-o anumită zi / săptămâna
* Listarea medicilor dintr-o anumită secție împreuna cu programările lor din ziua curentă
* Identificare pacienților care urmează tratamente ce conțin un anumit medicament
* Afișarea tuturor tratamentelor prescrise de un doctor
* Afișarea tuturor tratamentelor urmate de un pacient
* Calcularea prețului după o consultație în raport cu stocul medicamentelor și prețul acestora
* Să se determină zilele și orele în care medicii au locuri disponibile dintr-o anumită secție pentru a putea realiza o programare

1. Alte observații

În diagrama ERD, aș adăuga pentru fiecare relație descrierile lor corespunzătoare (de la cerința 4) pentru a putea fi mai ușor de urmărit.

În diagrama conceptuala nu sunt clar marcate cheile străine și relațiile între tabele, ceea ce face dificil de înțeles cum sunt implementate relațiile din diagrama ERD. În plus, relațiile dintre entități par să funcționeze într-un singur sens.